Ceglėdas

Ceglėdas () – miestas vidurinėje Vengrijoje, Pešto medėje, ~70 km į pietryčius nuo Budapešto. 38,2 tūkst. gyventojų (2004 m.). Miestas yra prie Budapešto-Debreceno kelio ir geležinkelio, taip pat kelias į Segedą. Maisto (pieno, mėsos, vyno, vaisių ir daržovių perdirbimo), elektrotechnikos, siuvimo, odos ir avalynės, medienos apdirbimo pramonė, mašinų, įrengimų gamyba. Apylinkėse auginami vaismedžiai, vynmedžiai. Balneologinis kurortas (mineralinės versmės). Yra viena aukščiasių Centrinėje Europoje kalvinų bažnyčių, eklektinė rotušė, Ferenc Erkel konservatorija.

 Istorija 

Pirmą kartą gyvenvietė paminėta 1290 m. Arpadų dinastijos laikais miestas klestėjo, bet po mongolų invazijos po sugriautas ir sunyko.

1364 m. gegužės 8 d. Liudvikas I atleido miestą nuo muitų mokėjimo. Karalius atidavė miestelį savo karalienei Elžbietai, kuri perdavė ją vienuolėms.

 Sportas 
 Ceglédi VSE (futbolo klubas);
 „Ecsedi László Sportcentrum“ stadionas, kurio talpa daugiau nei 3 000 žiūrovų, o sėdimų vietų daugiau nei 500.

 Žinomi gyventojai 
 György Czerván (g. 1959), politikas
 Ronald Erős (g. 1993), futbolininkas
 Péter Farkas (g. 1987), futbolininkas
 Ádám Hamar (g. 1987), futbolininkas
 Gergely Nagy (g. 1994), futbolininkas
 Rajmond Toricska (g. 1993), futbolininkas

 Galerija 

 Nuorodos 
 Miesto svetainė

 Šaltiniai 

Kategorija:Vengrijos miestai